**Ministru kabineta rīkojuma projekta**

**„Par dāvinājuma pieņemšanu ”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Atbilstoši Civillikuma 1912. un 1913.pantam, kā arī 1915.panta pirmajai daļai valstij kā apdāvināmajam jānosaka iestāde, kura tās vārdā pieņemtu dāvinājumu, lai tas būtu spēkā. Ievērojot to, ka Latvijas normatīvajos aktos nav tieši regulēta nekustamā īpašuma (būvju) pieņemšana dāvinājumā valsts vārdā, un pieņemot, ka valsts iestādes var rīkoties tikai normatīvajos aktos noteikto pilnvaru ietvaros (proti, darīt to, kas tieši ir atļauts), Vides aizsardzības un reģionālās attīstības ministrija(turpmāk-VARAM) nevar patstāvīgi pieņemt dāvinājumā nekustamo īpašumu – būvi un tehnisko projektu. Saskaņā ar Latvijas Republikas Satversmes 58.pantu valsts pārvaldes iestādes ir padotas Ministru kabinetam, kurš ir tiesīgs rīkoties valsts vārdā – nolemt pieņemt dāvinājumu un arī pilnvarot VARAM pieņemt dāvinājumu. |
|  2. |  Pašreizējā situācija un problēmas | Nodibinājums Gaujas nacionālā parka fonds (turpmāk- Fonds) 2012.gadā pateicoties ziedotājiem, Līgatnes dabas takās realizēja projekta „Lāču iežogojuma ar ziemas māju-sprostotavu” I kārtu, kuras rezultātā tika uzbūvēta lāču ziemas māja-sprostotava (būve ar kadastra apzīmējumu 42620010137008), kas ir saistīta ar VARAM valdījumā esošo Fondam iznomāto zemes vienību ar kadastra apzīmējumu 42620010137 „Pauguros”, Līgatnes pagastā, Līgatnes novadā un reģistrēta Līgatnes pagasta zemesgrāmatā (nodalījuma Nr.100000233751). Minētā būve ar 2012.gada 15.decembra patapinājuma līgumu nodota Dabas aizsardzības pārvaldes (turpmāk-DAP) lietošanā līdz 2013.gada 31.decembrim. Savukārt minētā projekta II kārtas – iežogojuma izbūve netika realizēta sakarā ar finansējuma trūkumu, tāpēc Fonds lūdz VARAM pieņemt dāvinājumā izstrādāto projekta „Lāču iežogojuma ar ziemas māju- sprostotavu jaunbūve” tehnisko projektu turpmākajai projekta izpildei.Tā kā līgums starp Fondu un DAP par savvaļas dzīvnieku uzturēšanu 2012. gada decembrī tika izbeigts, lai turpmāk apsaimniekotu lāču māju, ir nepieciešams to pārņemt VARAM valdījumā un nodot DAP turējumā.Ievērojot minēto, Fonds paudis gribu dāvināt tam piederošo būvi un II kārtas tehnisko projektu .  |
|  3. |  Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība |  Rīkojuma projekts paredz pieņemt dāvinājumu no Gaujas nacionālā parka fonda- lāču ziemas māju-sprostotavu un tās dokumentāciju un II kārtas tehnisko projektu valsts īpašumā VARAM personā, lai nodrošinātu projekta II kārtas realizēšanu. Būves atsavināšanas vērtība ir vienāda ar bilances vērtību- 59294,26 EUR. |
|  5. |  Projekta izstrādē iesaistītās institūcijas |  VARAM, DAP, Fonds |
|  6. |  Iemesli, kādēļ netika nodrošināta sabiedrības līdzdalība | Rīkojuma projekta izstrādes procesā netika iesaistīti sabiedrības pārstāvji, jo rīkojuma projektā iekļautais tiesiskais regulējums nerada negatīvu ietekmi sabiedrības interesēm. Rīkojuma projekts 2013.gada 27. novembrī tika ievietots VARAM tīmekļa vietnē www.varam.gov.lv. |
|  7. |  Cita informācija |  Ministru kabinets 2013.g. 2.jūlijā atbalstīja finansējuma piešķiršanu Līgatnes dabas takām 172 506 latu apmērā, tai skaitā 146 839 latu apmērā lāču voljēra žoga izbūvei (protokols Nr.37, 49.§), kas atbilst žoga izbūves tāmei, tāpēc vēl papildus ietekme uz budžetu nav paredzama.Būves atsavināšanas vērtība ir vienāda ar bilances vērtību- 59294,26 EUR. |

*Anotācijas II, III, IV, V un VI sadaļa –* Projekts šo jomu neskar

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Fonds, DAP |
| 2. | Projekta izpildes ietekme uz pārvaldes funkcijām | DAP veiks savas normatīvajos aktos noteiktās funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar rīkojuma projekta izpildi jaunas institūcijas netiks izveidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi esošo institūciju reorganizācija nenotiks. |
| 6. | Cita informācija | Nav. |

Vides aizsardzības un reģionālās attīstības ministrs E.Cilinskis

Vīza: valsts sekretārs A.Antonovs

04.02.2014 16:03

568

M.Priede

67026915; Marite.Priede@varam.gov.lv